<classify> Aidha, Kaduguda ambaye kitaaluma ni mtawala, kocha, mwamuzi na mwandishi wa habari, alisema alitarajia mpaka sasa uongozi wa Simba ungetangaza kumuadhibu mchezaji huyo kwa kitendo chake cha kuigharimu timu katika mechi muhimu.Mwamuzi Jonesia Rukyaa alimpa Banda kadi ya pili ya njano na kumtoa nje baada ya kumchezea rafu Donald Ngoma wa Yanga katika mechi hiyo ambayo Yanga ilishinda mabao 2-0.Kosa lilikuwa kwa mchezaji mwenyewe halafu mimi nashangaa watu wanaacha kumlaumu mchezaji wanamlaumu mwamuzi, mwamuzi amehusika na nini pale?... Hakuna cha mwamuzi mwanamke sijui nini, pale ni suala la kufuata kanuni na sheria tu, mchezaji tayari una kadi ya njano, halafu muda mfupi unafanya kosa, tena lilelile, halafu anatoka uwanjani eti watu wanamshangilia, hizi timu zetu hizi tutaishia hapahapa tu kufungana wenyewe kwa wenyewe basi, kwanza mei nilitarajia uongozi wa Simba ungemuadhibu mchezaji yule maana ameigharimu timu, alisema Kaduguda aliyewahi kuwa Katibu Mkuu wa Simba miaka ya 2000.Kaduguda alisema suala la Simba kufanya vizuri isahau kwa sababu hakuna timu inayofundishwa na makocha zaidi ya watatu ndani ya msimu mmoja na ikafanya vizuri.Sasa Simba ilitaka kuifunga vipi Yanga? Pluijm Hans, kocha wa Yanga yupo na Yanga kwa misimu miwili sasa, wachezaji wanamuelewa na yeye anawaelewa, unaifunga vipi? Timu imeleta kocha ndo kwanza amemaliza mwezi.  <topic>: MICHEZO 